
Etikus tájékoztatás bűncselekmény esetén

A dolgozatban egy emberölés esetének sajtómegjelenését vizsgálom, ezen belül az újságírók tájékoztatásának milyenségét. A téma körbejárásához olyan alapvető kérdéseket vet fel a dolgozat, hogy mi az etika-erkölcs határvonala, mi tekinthető elfogadhatónak a nyilvánosságra hozott információk közül, melyek a közös érintkezési pontjai a sajtónak és a jognak, illetve mennyire van szabályozva az újságírás gyakorlata Romániában. 
Kutatási módszerként elsősorban a tartalomelemzés szolgált, ennek kvantitatív és kvalitatív jellege egyaránt. A 67 vizsgált cikkanyagot először kódlap segítségével elemeztem, amiből az újságírói szubjektivitás/objektivitás kérdéskörét vizsgáltam meg. Ezt erősítve a megfogalmazási módok is nagyító alá kerültek és az esetleges irányadó kifejezéseket kiemeltem. Az etikusság kérdésére rátérve a rendelkezésre álló szabályozások segítségével mutattam rá az etikátlannak ítélt megnyilvánulásra. Az elemzés közben felmerülő egyéb szenzációhajhász megmutatkozásként a dolgozatba belekerült a bizonytalan, sokszor pletykaalapú információk közlésének módja is, a gyanúsítottra és magánéletére áttevődő részletekkel együtt. 
 



